Publication: Magyar Közlöny
Issue: MK-2002-130 (Year: 2002, Number: 130)
Era: 1990-2004
Section: Megítélésem szerint a vad védelmérõl, a vadgazdálkodásról, valamint a vadászatról szóló 1996. évi LV. törvény
Paragraph Index: 187

Megítélésem szerint a vad védelmérõl, a vadgazdálkodásról, valamint a vadászatról szóló 1996. évi LV. törvény (a továbbiakban: Vt.) és a Vkt. által megjelölt célok az említett alkotmányos értékekkel közvetlen összefüggésben állnak. A vadászat és a vadgazdálkodás rendjét a törvényhozó is olyan súlyú kérdésnek tekintette, amelyrõl — egymáshoz való viszonyukat általános és különös szabályokat tartalmazó jogforrásként tekintve — mindkét törvény rendelkezik. A vadászkamarai feladatok jellegével kapcsolatos vizsgálat során e két törvény rendelkezéseit együttesen, egymásra tekintettel, a mögöttük álló alkotmányos érdekekkel összevetve szükséges vizsgálni. A Vt. „a természet védelme, a vadállomány ésszerû hasznosítása érdekében” született, a Vkt. pedig — preambulumának tanúsága szerint — „abból a célból, hogy a hivatásos és a sportvadászok önkormányzati elveken alapuló, köztestületi formában mûködõ szakmai szervezete szervezze és intézze a vadászati tevékenység gyakorlásával összefüggõ egyes közfeladatokat”. Mind a vadászati tevékenységgel kapcsolatos közérdekû feladatok, mind pedig az e tevékenységgel kapcsolatos speciális felelõsség megállapításának jogköre egymással összefüggõ törvényi rendelkezéseken, a Vt. és a Vkt. rendelkezésein alapul. A vadászati tevékenység közvetlen kapcsolatban áll a természet védelmével. A természetvédelem körébe tartozik a vadállománnyal való ésszerû gazdálkodás, amely tevékenység a jövõ számára a természet eleven részeként hivatott védelemben részesíteni és megõrizni az állatvilágot. 1.2. A közfeladat fogalmát jogszabály nem határozza meg. A Ptk.-nak a köztestületeket a magyar jogba ismét bevezetõ rendelkezéseihez készült indokolás szerint közfeladat „általában olyan feladat, amelyet egyébként államnak vagy helyi önkormányzatnak kellene megvalósítania.”

Source: https://magyarkozlony.hu/hivatalos-lapok/752a5a6f9e9d5e357975ed7aea86bee9718bac6d/dokumentumok/7b251fd2533b5fe57b496f301977e56b6cea2272/letoltes